29.07.2018
Ҧхынгәымза 29 рзы Аҧсны Аҳәынҭқарра Ахада Рауль Ҳаџьымба инапы аҵаиҩит Тарас Шамба «Ахьӡ-Аҧша» аорден I аҩаӡара ианашьаразы Аусҧҟа.
Аусҧҟа атекст аҟны, ҷыдала, иҳәоуп:
«Аҧсны аҳәынҭқарра аҿиараҿы акрызҵазкуа илагаламҭазы, Кавказ ажәларқәа реимадара арҕәҕәараҿы илшамҭа дуқәа рзы, шықәсырацәалатәи иџьабаазы ШАМБА Тарас Мирон-иҧа ианашьазааит «Ахьӡ-Аҧша» аорден I аҩаӡара».